CELEX: C2005/093/48
Language: lv
Date: 2005-04-16 00:00:00
Title: Pirmās instances tiesas spriedums 2005. gada 3. februārī lietā T-139/01 Comafrica SpA un Dole Fresh Fruit Europe Ltd Co. pret Eiropas Kopienu Komisiju (Tirgu kopīgā organizācija — Banāni — Imports no ĀKK valstīm un trešajām valstīm — Regula (EK) Nr. 896/2001 — Regula (EK) Nr. 1121/2001 — Prasība atcelt tiesību aktu — Pieņemamība — Individuāli skārta persona — Prasība par zaudējumu atlīdzināšanu)

16.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 93/24
            
         
      PIRMĀS INSTANCES TIESAS SPRIEDUMS
   
   2005. gada 3. februārī
   lietā T-139/01 
         Comafrica SpA
       un 
         Dole Fresh Fruit Europe Ltd Co.
       pret Eiropas Kopienu Komisiju (1)
   
   (Tirgu kopīgā organizācija - Banāni - Imports no ĀKK valstīm un trešajām valstīm - Regula (EK) Nr. 896/2001 - Regula (EK) Nr. 1121/2001 - Prasība atcelt tiesību aktu - Pieņemamība - Individuāli skārta persona - Prasība par zaudējumu atlīdzināšanu)
   (2005/C 93/48)
   tiesvedības valoda - angļu
   Lietā T-139/01 Comafrica SpA, Dženova (Itālija), un Dole Fresh Fruit Europe Ltd Co., Hamburga (Vācija), ko pārstāv B. O'Connor, solicitor, un P. Bastos-Martin, barrister, ko atbalsta Simba SpA, Milāna (Itālija), ko pārstāv advokāti S. Carbone un F. Munari, pret Eiropas Kopienu Komisiju (ko sākotnēji pārstāvēja L. Visaggio, M. Niejahr un K. Fitch, pēc tam L. Visaggio un K. Fitch, pārstāvji, kas norādīja adresi Luksemburgā), ko atbalsta Spānijas Karaliste (ko sākotnēji pārstāvēja R. Silva de Lapuerta, pēc tam L. Fraguas Gadea, pārstāves, kas norādīja adresi Luksemburgā), par prasību, no vienas puses, atcelt Komisijas 2001. gada 7. maija Regulu (EK) Nr. 896/2001, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu importēšanas kārtību Kopienā (OV L 126, 6. lpp.), un Komisijas 2001. gada 7. jūnija Regulu (EK) Nr. 1121/2001, ar ko nosaka piemērošanas koeficientus, kas jāattiecina uz katra tradicionālā uzņēmēja references daudzumu saskaņā ar banānu importa tarifu kvotām (OV L 153, 12. lpp.), un, no otras puses, par prasību atlīdzināt zaudējumus, kas prasītājām radušies sakarā ar Regulas Nr. 896/2001 un Regulas Nr. 1121/2001 pieņemšanu, Pirmās instances tiesa (piektā palāta) šādā sastāvā: priekšsēdētāja P. Lindh, tiesneši R. García-Valdecasas un J. D. Cooke, sekretārs J. Plingers, administrators, 2005. gada 3. februārī ir pasludinājusi spriedumu, kura rezolutīvā daļa ir šāda:
   
               1)
            
            
               prasījumus atcelt tiesību aktu noraidīt kā nepieņemamus;
            
         
               2)
            
            
               prasījumus par zaudējumu atlīdzināšanu noraidīt kā nepamatotus;
            
         
               3)
            
            
               prasītājas sedz savus izdevumus, ka arī atlīdzina Komisijas tiesāšanās izdevumus pamatprāvā un saistībā ar pieteikumu pagaidu noregulējuma pasākumiem;
            
         
               4)
            
            
               personas, kas iestājušās lietā, sedz savus tiesāšanās izdevumus pašas.
            
         
      (1)  OV C 245, 01.09.2001.